На основу тачке 3.и 5. Одлуке о распуштању Скупштине општине Дољевац и образовању Привременог органа општине Дољевац („Службени гласник РС“; бр. 81/18), Решења о именовању председника и чланова Привременог органа општине Дољевац („Службени Гласник РС“, број 81/18), чл. 6 ст.5. до 7. и чл. 7а ст.2. Закона о порезима на имовину (''Сл.гласник РС'', бр.26/01...68/14) и члана 37. став 1. тачка 35. и члана 85. став 1. тачка 6. Статута општине Дољевац („Службени лист Града Ниша“, број 69/2008, 89/2010, 14/2012, 32/2012, 70/2012, 57/2013, 9/14, 26/15, 99/15, 100/16 и 75/18),

Привремени орган општине Дољевац, на седници одржаној дана 29.11.2018. године, донео је

**ОДЛУКУ**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2019. ГОДИНУ НА ТЕРИТОРИЈИ ОПШТИНЕ ДОЉЕВАЦ**

Члан 1.

 Овом одлуком утврђују се просечне цене квадратног метра одговарајућих непокретности за утврђивање пореза на имовину за 2019. годину на територији општине Дољевац.

Члан 2.

 На територији општине Дољевац према комуналној опремљености и опремљености јавним објектима, саобраћајној повезаности са централним деловима општине Дољевац, односно са радним зонама и другим садржајима у насељу, одређене су две зоне за утврђивање пореза на имовину, и то: ПРВА И НАЈОПРЕМЉЕНИЈА зона и ДРУГА зона.

 Просечне цене квадратног метра непокретности за утврђивање пореза на имовину за 2019. годину на територији општине Дољевац, за које је било промета у текућој години у ПРВОЈ и НАЈОПРЕМЉЕНИЈОЈ зони износе за:

1. грађевинско земљиште 543,39 динара
2. пољопривредно земљиште 71,13 динара

 Просечне цене квадратног метра непокретности за утврђивање пореза на имовину

за 2019. годину, за које је било промета у текућој години на територији општине Дољевац, у ДРУГОЈ зони износе за:

 1) грађевинско земљиште 108,24 динара

 2) пољопривредно земљиште 65,02 динара

Члан 3.

Ако није утврђена просечна цена другог земљишта у зони, зато што у зони и граничним зонама није било најмање три промета уз накнаду другог земљишта, а утврђена је просечна цена пољопривредног земљишта у тој зони, вредност другог земљишта (осим експлоатационих поља) која чини основицу пореза на имовину за пореску годину утврђује се применом просечне цене пољопривредног земљишта у тој зони умањене за 40%. и то:

У ПРВОЈ И НАЈОПРЕМЉЕНИЈОЈ зони за:

1. друго земљиште 42,68 динара

У ДРУГОЈ зони за:

1. друго земљиште 39,01 динар

Члан 4.

 За остале врсте непокретности за које нису остварена најмање три промета у зонама и граничним зонама у периоду од 01.01.2018..год. до 30.09.2018..год., основица пореза на имовину за те непокретности једнака је основици пореза на имовину те, односно одговарајуће непокретности у тој зони обвезника који не води пословне књиге за текућу годину и примењиваће се цене које су примењиване у 2018. години, и то:

 У ПРВОЈ И НАЈОПРЕМЉЕНИЈОЈ зони за:

1. шумско земљиште 9,95 динара
2. станове 24.022,55 динара
3. куће за становање 24.022,55 динара
4. пословне зграде и друге (надземне и подземне)

грађевинске објекте који служе за обављање делатности 36.443,27 динара

1. гараже и гаражна места 12.011,27динара

ДРУГОЈ зони за:

1) шумско земљиште 9,95 динар

 2) станове 24.022,55 динара

 3) куће за становање 24.022,55 динара

 4) пословне зграде и друге (надземне и подземне)

 грађевинске објекте који служе за обављање делатности 36.443,27 динара

1. гараже и гаражна места 12.011,27динара

Члан 5.

 Ову Oдлуку објавити у ''Службеном листу града Ниша'' и на интернет страни [www.opstinadoljevac.rs](http://www.opstinadoljevac.rs).

Члан 6.

 Ова Oдлука ступа на снагу осмог дана од дана објављивања у ''Службеном листу Града Ниша'', а примењиваће се од 01. јануара 2019..године.

Број:436-20

У Дољевцу 29.11.2018. године

ПРИВРЕМЕНИ ОРГАН ОПШТИНЕ ДОЉЕВАЦ

ПРЕДСЕДАВАЈУЋИ

мр екон. Милош Вукотић